Armin Laschet

Armin Laschet (født 18. februar 1961) er en tysk jurist, journalist og politiker (CDU) som siden 27. juni 2017 er ministerpresident i Nordrhein-Westfalen. Han ble valgt som leder av sitt parti i et elektronisk valg 16. januar 2021. Den 20. april 2021 ble han i tillegg valgt som kanslerkandidat for sitt parti foran valget i 2021.

Liv og virke
 Bakgrunn
Armin Laschet vokste opp i en katolsk preget gruvearbeiderfamilie som den eldste av fire brødre. Familien bodde i bydelen Burtscheid i Aachen. På farssiden stammer Laschet fra den tyskspråklige delen av Vallonia i Belgia; hans farfar innvandret til Tyskland i 1920-årene. Hans far Heinrich (født 1934) som var stiger i steinkullgruven Grube Anna, omskolerte seg etter hvert til lærer i grunnskolen, mens hans mor Marcella Laschet (født Frings, 1933–2013) var hjemmeværende husmorhttps://www.doolia.de/anzeigen/detail.php?A=3364778c250be5ca2d836f87442cf216.2013#marcella_laschet[https://rp-online.de/nrw/landespolitik/wahl-2017-in-nrw-duell-von-hannelore-kraft-gegen-armin-laschet_aid-19391975 |Duell in NRW: Kraft gegen Laschet, RP Online, 017-05-14, lest 2018-07-12. Som sin mor engasjerte Armin Laschet seg i sin lokale katolske menighet i Aachen.

Laschet tok sin abitur på Bischöfliches Pius-Gymnasium i Aachen i 1981, og utdannet seg fra 1981 til 1985 som jurist i München og Bonn.

Tidlig karriere
Etter juristutdannelsen utdannet han seg som journalist, og arbeidet som frilanser for radiokanaler og fjernsynsstasjoner i Bayern. Han var også vitenskapelig rådgiver for presidenten i Forbundsdagen. Fra 1991 til 1994 var han sjefredaktør for KirchenZeitung Aachen. Generalvikaren i Aachen gav ham reprimande for  hans referat fra en rettsprosess mot en sogneprest for dennes seksuelle vold og for å ha skrevet om «hans foresattes fatale tilbøyelighet» til å tilsløre.Annette Zoch, Matthias Drobinski Auf der falschen Seite, Süddeutsche Zeitung 13. november 2020, s. 6 Fra 1995 til 1999 var han leder av det katolske forlaget Einhard-Verlag GmbH.

I 1985 giftet han seg med Susanne Malangré, bokhandler og datter av forleggeren Heinz Malangré. Også hennes familierøtter er belgiske, men fra det franskspråklige Belgia. Hun kom fra samme bydel, Burtscheid i Aachen. De to hadde kjent hverandre siden barndommen og fra kirkekoret i ungdommen. Paret har to sønner og en datter.

 Politisk karriere 

 Parlamentarisk erfaring og leder av delstatsregjering 
Laschet ble som 18-åring medlem av CDU i 1979. Han var medlem av Aachen bystyre (Stadtrat) fra 1989 til 2004. Fra 1994 til 1998 var han medlem av Forbundsdagen og fra 1999 til 2005 medlem av Europaparlamentet. Fra 2005 til 2010 var Laschet Nordrhein-Westfalens minister for eldre, familie, kvinner og integrasjon. Han ble i juni leder av CDU Nordrhein-Westfalen og fra 18. desember 2013 CDUs fraksjonsleder i Nordrhein-Westfalens landdag. Laschet har vært én av fem stedfortredende ledere av CDU i Tyskland.

Fra juni 2017 er han ministerpresident (regjeringssjef for delstaten) i Nordrhein-Westfalen.Detailansicht des Abgeordneten Armin Laschet. Hjemmesiden for Landtag NRW.  Besøkt 18. januar 2021.

 Partileder i CDU 
miniatyr|Armin Laschet etterfulgte Annegret Kramp-Karrenbauer som partileder i 2021. Bildet er fra 2018.
CDUs leder Annegret Kramp-Karrenbauer meldte 10. februar 2020 at hun ønsket å gå av som partileder. Hun ønsket heller ikke å bli kanslerkandidat ved neste valg til Forbundsdagen. Dette medførte at partiledervervet ville bli ledig fra partiets landsmøtet fra høsten 2020.

Laschet erklærte 25. februar 2020 at han var kandidat til ledervervet i CDU. Landsmøtet til CDU (Parteitag) skulle opprinnelig ta stilling til lederspørsmålet i desember 2020. På grunn av utbruddet av covid-19 ble landsmøtet og ledervalget utsatt til januar 2021.

I tillegg til Laschet stilte også Friedrich Merz og Norbert Röttgen til vervet. Merz var parlamentarisk leder for CDUs og CSUs felles gruppe i Forbundsdagen. Röttgen var leder av utenrikskomiteen i Forbundsdagen.

På landsmøtet var det 1001 stemmeberettigede delegater fra partiet. Av disse avga 992 gyldig stemme i første valgomgang. Resultatet av den første avstemningen viste at Merz ledet marginalt og fikk 385 stemmer etterfulgt av Laschet som fikk 380 stemmer. Röttgen fikk 224 stemmer og falt dermed fra til andre valgomgang. I andre valgomgang ble det avgitt 991 gyldige stemmer. Laschet vant andre avstemning med 521 stemmer mot Merz sine 466. Fire stemte blankt. Laschet ble dermed valgt til partileder.

 Referanser 

 Eksterne lenker 





Kategori:Medlemmer av Forbundsdagen
Kategori:CDU-politikere
Kategori:Personer fra Aachen